ཞི་ཅིན་ཕིང་གིས་ལོ་སི་ཕྱོགས་ཀྱིས་སྤྲོ་སེམས་འཁོལ་ལ་མཛའ་མཐུན་གྱི་སྣེ་ལེན་གནང་བར་ཐུགས་རྗེ་ཆེ་ཞུས་པ་དང་འབྲེལ་འཚམས་འདྲི་མཇུག་འགྲིལ་མཚམས་སུ་པུན་དབྱང་ཆེད་མངགས་ཞལ་གྱེས་གནང་བར་ཕེབས་པར་ཐུགས་རྗེ་ཆེ་ཞུས་ཤིང་།ཁོང་གིས་ད་ཐེངས་ཀྱི་འཚམས་འདྲིའི་དུས་ཚོད་ཐུང་མོད།འོན་ཀྱང་གཡུར་ཟའི་གྲུབ་འབྲས་ཐོབ་ཡོད།ངས་ལོ་སིའི་ཏང་སྲིད་འགོ་ཁྲིད་བློ་མཐུན་དང་སྤེལ་རེས་གཏིང་ཟབ་བྱས་ཡོད་ལ་ལས་རིགས་ཁག་གི་མཛའ་གྲོགས་མི་སྣ་དང་བར་ཐག་ཉེ་པོས་ཐུག་འཕྲད་ཀྱང་བྱས་ཡོད།ཀྲུང་ལོ་རྒྱལ་ཁབ་གཉིས་པོའི་འབྲེལ་བ་སྲ་བརྟན་དང་འཕེལ་རྒྱས་བཏང་ནས་ཕྱོགས་ཡོངས་ཀྱི་འཐབ་ཇུས་མཉམ་ལས་ལ་སྐུལ་འདེད་གཏོང་རྒྱུའི་ཐད་ཕྱོགས་གཉིས་པོར་ཐུན་མོང་གི་ངོས་འཛིན་གལ་ཆེན་བྱུང་ཡོད།འཚམས་འདྲི་བྱེད་རིང་ངས་སྤྱི་ཁྱབ་ཧྲུའུ་ཅི་རྒྱལ་ཁབ་ཀྱི་ཀྲུའུ་ཞི་པུན་དབྱང་དང་ལྷན་དུ་ཀྲུང་ལོ་རྒྱལ་ཁབ་གཉིས་པོའི་འཐབ་ཇུས་ཀྱི་དོན་སྙིང་ལྡན་པའི་ལས་དབང་གཅིག་མཐུན་འདུས་གྲུབ་མཉམ་དུ་གཏོད་རྒྱུར་མོས་མཐུན་གཅིག་གྱུར་བྱས་ནས་འཐབ་ཇུས་སྦྲེལ་མཐུད་ལ་ཤུགས་སྣོན་དང་གཉིས་ཁེ་གཉིས་ཕན་ཡོང་བའི་མཉམ་ལས་ཀྱི་ནང་དོན་འཆར་འགོད་དང་།སྲོལ་རྒྱུན་མཛའ་གྲོགས་འབྲེལ་བ་དར་སྤེལ་གཏོང་བ་དང་གཞི་རིམ་དམངས་འཚོར་ཕན་པའི་མདུན་སྐྱོད་ཀྱི་ཁ་ཕྱོགས་གསལ་སྟོན་བྱས་ཡོད།འཚམས་འདྲི་ཐུགས་གྲ་ལེགས་འགྲིག་བྱུང་བས་ངས་ཀྲུང་ལོ་རྒྱལ་ཁབ་གཉིས་པོའི་འབྲེལ་བ་འཕེལ་རྒྱས་ཀྱི་མདུན་ལམ་ལ་ཡིད་ཆེས་ཆེན་པོ་བྱེད་ཀྱི་ཡོད།ཕྱོགས་གཉིས་པོས་ད་ཐེངས་ཀྱི་འཚམས་འདྲིའི་གྲུབ་འབྲས་ཕྱོགས་ཡོངས་ནས་དོན་འཁྱོལ་བྱས་ཏེ་འཐབ་ཇུས་ཀྱི་སྣེ་ཁྲིད་ལ་དམ་འཛིན་ཡག་པོ་བྱེད་པ་དང་།འཐབ་ཇུས་ཀྱི་སྦྲེལ་མཐུད་ཡག་པོ་བྱེད་པ།དམངས་འཚོའི་ལས་དོན་ལེགས་པར་སྒྲུབ་པ་བཅས་བྱས་ཏེ་དུས་སྐབས་གསར་པའི་ཀྲུང་ལོ་རྒྱལ་ཁབ་གཉིས་པོའི་ཕྱོགས་ཡོངས་ཀྱི་འཐབ་ཇུས་མཉམ་ལས་རོགས་ཟླའི་འབྲེལ་བ་འཕེལ་རྒྱས་དེ་བས་ལེགས་པ་ཡོང་རྒྱུར་སྐུལ་འདེད་གཏོང་དགོས་པའི་ནན་བཤད་གནང་བ་རེད།